Landsretten stadfæster byrettens dom for overtrædelse af bl.a. straffelovens § 192 a, stk. 1, nr. 1, jf. våbenlovens § 10, stk. 1, jf. § 2, stk. 1, jf. § 1, stk. 1, nr. 1 og 3, straffelovens § 237 -... Vis mere
Ret: Vestre Landsret (2. instans)
Faggruppe: Straffesag — Nævningesag
Sagsemner: Forurettede og vidner;
Liv og legeme;
Narkotika;
Våben, eksplosiver og fyrværkeri;

/

Fængsel i 14 år for bl.a. manddrab og narko

V.L. S-2494-22

To tiltalte er hver idømt fængsel i 14 år for bl.a. manddrab og besiddelse af ca. 1 kg amfetamin

Vestre Landsret har i dag afsagt dom i en nævningesag, hvor to tiltalte mænd på nu henholdsvis 35 og
36 år var tiltalte for bl.a. manddrab. Personen, der blev dræbt, blev ramt af et skud i hovedet med et
oversavet dobbeltløbet jagtgevær, flere slag i hovedet med jagtgeværet og tildelt flere knivstik i hals,
nakke og hoved.

Den 35-årige tiltalte erkendte sig skyldig i grov vold (straffelovens § 245) og i, at volden havde medført
døden (§ 246), men han nægtede at have haft forsæt til manddrab.

Den 36-årige tiltalte, i hvis lejlighed episoden skete, nægtede at have haft noget med overfaldet og
personens død at gøre.

Begge de tiltalte blev fundet skyldige i manddrab. De blev desuden fundet skyldige i under særligt
skærpende omstændigheder at have anskaffet, besiddet og anvendt et oversavet jagtgevær med
tilhørende ammunition og i at have besiddet 955 gram amfetamin. Den 36-årige tiltalte erkendt desuden
for landsretten at have overtrådt våbenloven ved at have opbevaret et haglgevær og ammunition hos en
person, som var medtiltalte i byretten, og ved at have været i besiddelse af mindre mængder narkotiske
stoffer på sin bopæl, til dels med henblik på videresalg.

De tiltalte blev ved landsrettens dom idømt fængsel i 14 år og 14 år.

Byretten var kommet til samme resultat i forhold til både skyldssspørgsmålet og strafudmålingen.